NaiveNeuron/SloPal huggingface dataset:
Kuffa, Štefan, poslanec NR SR (2015-04-24):
Ďakujem za slovo. Pán predseda, ja som mal trošku lepší návrh ako vy. Mohli by sme skončiť pred tou 16. hodinou. A ja dávam procedurálny návrh, aby sme prestali rokovať o tomto návrhu tohto rokovania, teda rokovania, návrhu tohto odvolávania. Myslím si, že tá politická kultúra, ktorá bola tuná ako deklarovaná, teraz naťahuje aj opozícia, aby sme aj my tú politickú kultúru zachovali. Zdá sa, že viac ako dve minúty tá politická kultúra tuná netrvá a je mi to veľmi ľúto. Aj tuná v rozprave, keď som počul, že ministra môžme odvolávať za čokoľvek, no tak to by sme mali potom tie mimoriadne schôdze tuná každú chvíľu. A už aby sme tak nedehonestovali túto Národnú radu, teda dávam procedurálny návrh, aby skončila táto schôdza a aby sme sa ďalej už neurážali. (Potlesk.)
P. Paška, predseda NR SR: (2008-01-31):
(Hlasovanie.) 135 prítomných, všetci boli za. Konštatujem, že sme návrh uznesenia schválili. Pán poslanec Iván Farkas bude uvádzať návrh uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spojenými štátmi mexickými o podpore a vzájomnej ochrane investícií . Je to tlač 481.
Zmajkovičová, Renáta, podpredsedníčka NR SR (2013-06-27):
Kolegyne, kolegovia. Pán poslanec Brixi ešte.
Grendel, Gábor, podpredseda NR SR (2021-12-09):
Doplňujúca otázka, nech sa páči.
Halgašová, Jarmila, poslankyňa NR SR (2021-11-04):
Ďakujem pekne. Pán kolega, veľmi dobre viem, že toto je veľmi komplikovaná téma, preto sa budem snažiť vypichnúť len to najpodstatnejšie, čo ja považujem za kardinálny problém. Najviac sa tu skloňuje slovo zonácia, predložený návrh ide na vec ale z opačného konca. My najskôr musíme urobiť zonáciu parkov, a až potom presúvať kompetencie na rezort životného prostredia. Tento návrh, v ktorom tu máme na stole, proste zonáciu nechce robiť predtým, najmä nie pred prevodom pozemkov. Máme tu nezodpovedané otázky a ja viem, že vlastne tým, že sa neurobí zonácia, poškodí to záujmy slovenských poľnohospodárov. Preto vás chcem požiadať, aby sme hlasovali za dobré zákony. Dohodnime sa, máme naozaj dostatok času a nič nás netlačí, takže urobme najprv dobrú dohodu, dobrý zákon a nemám problém za ten, za taký zákon zahlasovať. Ďakujem.
Vetrák, Milan, poslanec NR SR (2022-10-19):
Ďakujem pekne za slovo, pán predsedajúci. Vážené dámy, vážení páni, je to v poradí druhý zákon z tých troch, ktoré teraz predkladám a týkajú sa daní, prípadne osobitných daní alebo osobitného odvodu. Tento zákon sa týka dane alebo zvýšenia spotrebnej dane z alkoholických nápojov. Znovu sa len v krátkosti odvolám na to, že mali sme tu výzvy aj zo strany OSN, generálneho tajomníka, mali sme tu výzvy zo strany Európskej komisie, aby sme posilňovali kúpyschopnosť obyvateľstva, aby sme poskytovali priamu pomoc obyvateľom, a to vieme urobiť okrem iného aj tak, že navýšime príjmy alebo navýšime jednoducho peniaze na príjmovej stránke štátneho rozpočtu, z ktorého sa potom budú financovať pomo... z ktorej sa bude potom financovať pomoc či už ľuďom, firmám alebo v tomto prípade primárne zdravotníkom, školstvu, teda učiteľom alebo zamestnancom verejnej správy. Okrem iného, aj keby nebola kríza, tak spotrebná daň z alkoholických nápojov, v tomto prípade sa to týka výlučne len liehu, sa od roku 2008 nejakým spôsobom nevalorizovala. Čiže ak by sme si aj odmysleli krízu a urobili by sme len takú jednoduchú valorizáciu od toho roku 2008, tak by sme sa dostali na hodnotu toho zvýšenia spotrebnej dane, ktorú navrhujeme, to znamená na 50 % zo základnej sadzby na alkoholický nápoj. Na vysvetlenie, pretože zo začiatku, keď sa podal tento návrh zákona, tak automaticky zareagovali tí, ktorí sa zaoberajú výrobou piva alebo vína. Ja len spresňujem a je to zrejmé aj z toho samotného návrhu, že toto je len zvýšenie dane na lieh, teda netýka sa to piva ani vína. To bol návrh, ktorý zhodou okolností predkladala SaS. Ale v každom prípade aj k tomu, čo som povedal v predchádzajúcom prípade, SaS takisto navrhovala napríklad už na tejto schôdzi zvýšenie spotrebnej dane z liehu, teda nielen z liehu, ale aj z vína a piva, ale zase to podmieňovali alebo spájali s tým, že má sa znižovať iná daň. My si myslíme, že tá kríza je taká veľká a intenzívna, že nie je priestor na to, aby sme použili tento koncept, ktorý preferuje SaS, ale jednoducho chceme priamo pomôcť tým skupinám obyvateľstva, ktoré sú najviac postihnuté či už inflačnou, alebo energetickou krízou, a teda chceme navýšiť zo zvýšenia tejto spotrebnej dane príjmy na strane štátneho rozpočtu a z toho, z toho pomôcť tým najpostihnutejším skupinám obyvateľstva. Čiže takto je postavený aj návrh, ktorý predkladám, a, samozrejme, som pripravený o ňom diskutovať aj podrobnejšie, pokiaľ bude záujem. Ďakujem pekne za priestor úvodného slova.
Vaľová, Jana, poslankyňa NR SR (2019-10-16):
Vážený pán predsedajúci, poslankyne, poslanci, v rozprave k uvedenému návrhu neboli podané žiadne pozmeňujúce a doplňujúce návrhy. Spoločná správa obsahuje jeden pozmeňujúci a doplňujúci návrh. Najskôr budeme hlasovať o jedinom pozmeňujúcom a doplňujúcom návrhu zo spoločnej správy s odporúčaním gestorského výboru schváliť. Prosím, dajte o tom hlasovať.
Gašpar, Tibor, poslanec NR SR (2024-02-08):
Hlasujeme o bode 184 druhého pozmeňujúceho návrhu poslanca Galka.
I. Štefanec, poslanec: (2009-03-11):
V súčasnosti je situácia taká, že poplatky sa v treťom pilieri stanovujú tak, že nesmú presiahnuť 3 % priemernej ročnej čistej hodnoty majetku v doplnkovom dôchodkovom fonde. Ten môj návrh hovorí o tom, aby nepresiahli 3 % z reálneho zhodnotenia. Dovolím si predložiť teda nasledovný pozmeňujúci návrh. Za čl. I sa vkladá čl. II, ktorý znie: Čl. II: Zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov sa mení takto: V § 35 odsek 2 znie: „(2) Odplata za správu doplnkového dôchodkového fondu za jeden rok správy doplnkového dôchodkového fondu určená v štatúte doplnkového dôchodkového fondu nesmie presiahnuť 3 % z nového dosiahnutého zisku. Nový dosiahnutý zisk je definovaný ako rozdiel medzi priemernou ročnou čistou hodnotou majetku v doplnkovom dôchodkovom fonde na konci príslušného obdobia a predchádzajúcou najvyššou priemernou ročnou čistou hodnotou majetku v doplnkovom dôchodkovom fonde v ľubovoľnom predchádzajúcom období, pokiaľ je stav v súčasnom období vyšší. Na výpočet odplaty za správu doplnkového dôchodkového fondu sa použijú údaje o čistej hodnote majetku v doplnkovom dôchodkovom fonde za príslušné obdobie.“ Pôvodný čl. II sa prečísluje na čl. III. Moje odôvodnenie je nasledovné: Uvedenou úpravou sa upravia poplatky sporiteľov v treťom dôchodkovom pilieri tak, že budú platiť doplnkovým dôchodkovým spoločnostiam odplatu iba z reálneho zhodnotenia ich úspor, ktoré sú zhodnocované v doplnkovom dôchodkovom fonde. Dámy a páni, doteraz predkladané návrhy v rámci protikrízových opatrení zo strany vlády považujem za čiastkové, kozmetické, nie je to tak v rámci predkladaného zákona, lebo podľa môjho názoru hrubo útočí na fungovanie druhého piliera. Preto tiež z tohto miesta chcem podporiť pozmeňujúci návrh kolegu Kužmu. No a tak, ako som odôvodnil, dovolím si vás požiadať o podporu môjho pozmeňujúceho návrhu. Ďakujem pekne.
P. Hrušovský, predseda NR SR: (2004-03-11):
(Hlasovanie.) 142 prítomných, 141 za návrh, 1 sa zdržal. Návrh sme schválili. Pán poslanec Vavrík, neodchádzajte, pretože ste povereným spravodajcom aj pri návrhu vlády na rozšírenie priestoru pôsobenia jednotky ozbrojených síl Slovenskej republiky v operácii KFOR na spoločný priestor na západnom Balkáne. Prosím vás, aby ste Národnú radu informovali o návrhu gestorského výboru k hlasovaniu o prerokúvanom bode programu. Nech sa páči. R. Vavrík, poslanec: Ďakujem pekne. Pán predseda, v rozprave vystúpil pán poslanec Šimko s upresnením uznesenia. Preto si dovolím prečítať uznesenie ako celok aj s doplňujúcim návrhom pána poslanca Ivana Šimka. Uznesenie Národnej rady z dnešného dňa k návrhu na rozšírenie priestoru pôsobenia jednotky ozbrojených síl Slovenskej republiky v operácii KFOR na spoločný operačný priestor na západnom Balkáne, tlač 587. Národná rada Slovenskej republiky podľa čl. 86...
Laurenčík, Milan, podpredseda NR SR (2021-02-05):
Ďalšiu faktickou poznámku má pán poslanec Miroslav Žiak, nech sa páči.
F. Mikloško, poslanec: (2006-02-02):
Dámy a páni, skončil som.
M. Urbáni, poslanec: (2009-02-11):
Táto otázka je aj u všeobecných lekárov. Treba prijať nejaké opatrenia, aby na prechodné obdobie mohli všeobecné lekárstvo, kým si spravia atestáciu záujemcovia, sme v tomto prípade riešili nejako ináč. Máme územia alebo lokalitu na Slovensku, kde nie je dostatok, ako povedala aj pani poslankyňa Laššáková, dostatok pediatrov a dostatok všeobecných lekárov, aby pokryli všetky služby lekárskej pohotovostnej služby. Je potrebné, aby bola zachovaná, alebo aby sme odsúhlasili kombinovanú, kde by mohli pediatri slúžiť všeobecní a všeobecní pediatrov. Robilo sa to roky, ja nehovorím, že to je najmodernejší trend, ale nie je iná možnosť. Možnosť by bola len tá, o ktorej tu hovoril aj kolega Novotný, že by si každý obhospodaroval svoj rajón, potom ale ešte nie sú na to pripravení ani poskytovatelia, ani pacienti, lebo tam treba súčinnosť veľmi veľká aj s pacientmi. Čiže prihováram sa na prechodné obdobie, aby bola kombinovaná a hľadať do budúcnosti dlhodobé riešenia, ktoré túto situáciu vyriešia, aby pacient mal prístup k zdravotníckym službám v každom jednom regióne.
Danko, Andrej, predseda NR SR (2020-02-25):
Pán poslanec Kotleba.
Cmorej, Peter, poslanec NR SR (2022-05-10):
V rozprave podal pán poslanec Beluský návrh, aby sa Národná rada uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Pán predsedajúci, prosím, dajte najskôr o tomto návrhu hlasovať.
S. Becík, minister pôdohospodárstva SR: (2009-02-04):
Kal z čistiarne odpadových vôd a dnové sedimenty vodných stavieb a vodných tokov obsahujú organické látky a živiny vhodné pre výživu rastlín, čo je dôvodom pre ich využitie aplikáciou do poľnohospodárskej pôdy a zákonom vymedzenej lesnej pôdy. Súčasne však môžu obsahovať škodlivé látky vrátane patogénnych mikroorganizmov a ťažkých kovov, ktoré môžu znečisťovať pôdu, poľnohospodársku produkciu a vodné zdroje. Riadenou aplikáciou čistiarenského kalu a dnových sedimentov do poľnohospodárskej pôdy a zákonom vymedzenej lesnej pôdy je zabezpečená zvýšená ochrana životného prostredia, najmä pôdy povrchových vôd a podzemných vôd. Prijatie navrhovaného zákona nebude mať dopad na štátny rozpočet a rozpočty vyšších územných celkov ani na rozpočty obcí. Návrh zákona prerokovala a schválila vláda Slovenskej republiky 14. januára 2009. Prijatím navrhovaného zákona sa dosiahne zvýšená ochrana pôdy, povrchových a podzemných vôd pri aplikácii čistiarenských kalov a dnových sedimentov do poľnohospodárskej pôdy a zákonom vymedzenej lesnej pôdy. Vzhľadom na uvedené skutočnosti dovoľujem si vás požiadať o prerokovanie a odporúčanie návrhu zákona do druhého čítania v Národnej rade Slovenskej republiky. Ďakujem za slovo.
Glenda, Tibor, poslanec NR SR (2013-03-13):
... v rozprave vystúpili páni poslanci Alojz Hlina a Pavol Zajac. Nepodali žiadne pozmeňujúce a doplňujúce návrhy. Pani predsedajúca, preto dajte hlasovať o pozmeňujúcom návrhu zo spoločnej správy, o bode 1, s odporúčaním gestorského výboru neschváliť.
P. Paška, predseda NR SR: (2009-04-28):
(Hlasovanie.) 131 prítomných, 97 za, 33 sa zdržalo, 1 nehlasoval. Body sme schválili.
Danko, Andrej, podpredseda NR SR (2024-09-25):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, Dagmar Kramplovej.
B. Bugár, podpredseda NR SR: (2004-12-15):
Vážené panie poslankyne, vážení páni poslanci, teraz v rokovaní budeme pokračovať fakticky posledným bodom, a to sú písomné odpovede členov vlády Slovenskej republiky na interpelácie a potom interpelácie poslancov. Na interpelácie poslancov, samozrejme, sme požiadali členov vlády, aby prišli. Zatiaľ môžeme pokračovať písomnými odpoveďami členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 3. novembra 2004 (tlač 961). Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 961 nachádza. Otváram rozpravu a zároveň sa pýtam, či sa chce niekto z poslancov vyjadriť a povedať, oznámiť svoje stanovisko k odpovedi alebo odpovediam členov vlády. Ako jediný pán poslanec Hopta. Pán poslanec Ondriaš. Končím možnosť sa prihlásiť do rozpravy. Pán poslanec Hopta, máte slovo. I. Hopta, poslanec: Vážený pán predseda Národnej rady, vážený podpredseda, vážené poslankyne, vážení poslanci, budem veľmi stručný. Ja som položil vo svojej interpelácii predsedovi vlády Slovenskej republiky Mikulášovi Dzurindovi desať konkrétnych otázok, kde som sa ho pýtal na sociálnu, ekonomickú, politickú situácii, na kriminalitu v našej krajine. Položil som mu konkrétne otázky, kedy si on myslí, že sa tu táto situácia zlepší. Pán Dzurinda ako predseda vlády, ja som ho vtedy požiadal vo svojej interpelácii, aby podľa možností mi na tieto otázky odpovedal veľmi konkrétne. Pán Dzurinda ako predseda vlády sa zmohol na 10 riadkov všeobecných politických fráz, v ktorých hovoril o tom, že reformy, ktoré sa robia v našej krajine, sú na prospech občanov Slovenskej republiky, že všetci títo ľudia to pochopili, že len ja to nechápem. Ja absolútne považujem túto jeho odpoveď za nedostačujúcu, považujem ju za nehodnú predsedu vlády Slovenskej republiky a som pevne presvedčený, že predseda vlády má taký štáb ľudí, ktorý mu dokáže zodpovedať na konkrétne otázky. Ja nechcem, aby so mnou pán predseda vlády súhlasil, ale chcem konkrétne odpovede na otázky. Preto aj v budúcnosti budem s týmito otázkami ešte raz interpelovať predsedu vlády. Ďakujem za pozornosť.
Jurinová, Erika, podpredsedníčka NR SR (2014-11-08):
S reakciou pán poslanec Fecko, nech sa páči.
Ďuriš Nicholsonová, Lucia, podpredsedníčka NR SR (2016-10-14):
Pán poslanec Ivan, chcete reagovať na faktickú? Prihláste sa, prosím. Je tomu tak, nech sa páči. (Reakcia z pléna.) Aha, takže vzdáva sa faktickej. Dobre. Pán poslanec Rajtár, nech sa páči, do rozpravy.
Jurinová, Erika, podpredsedníčka NR SR (2013-02-07):
Ďakujem pekne, pán spravodajca. Otváram všeobecnú rozpravu. Do rozpravy som dostala písomnú prihlášku pána poslanca Jarjabka z klubu SMER – SD a o slovo zároveň požiadala aj pani, pani predkladateľka, pani poslankyňa Vášáryová. Nech sa páči.
Laššáková, Jana, podpredsedníčka NR SR (2013-12-03):
Pýtam sa, či sa chce niekto prihlásiť do rozpravy ústne. Do rozpravy ústne sa hlási pán poslanec Hlina, pán poslanec Kuffa a pán poslanec Sulík. Končím možnosť sa prihlásiť do rozpravy ústne. Nech sa páči, pán poslanec Hlina.
Hrnčiar, Andrej, podpredseda NR SR (2017-10-11):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Končím možnosť nahlásenia sa do rozpravy. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a uznávaní odborných kvalifikácií a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona je uverejnený ako tlač 629. Spoločná správa výborov má tlač 629a. Pani poslankyne, páni poslanci, dovoľte mi, aby som v rokovacej sále privítal ministerku školstva, vedy, výskumu a športu Slovenskej republiky Martinu Lubyovú, ktorá sa po prvýkrát zúčastňuje na rokovaní Národnej rady. Pani ministerka, držíme vám palce. Nech sa páči, odôvodnite vládny návrh zákona.
T. Cabaj, podpredseda NR SR: (2010-02-10):
S faktickou poznámkou pán poslanec Jarjabek, nikto iný. Nech sa páči.
Vášáryová, Magdaléna, poslankyňa NR SR (2014-12-09):
Ďakujem veľmi pekne, pán predsedajúci. Až som sa zdesila, jak je tu prázdno, ale však nakoniec internet funguje a bude to pre budúce generácie. Predkladám takú malú novelu zákona o vysielaní a retransmisii, zákon č. 308/2000 Z. z., pretože si kladiem otázku a kládla som si ju aj pri niektorých mojich vystúpeniach, na čo potrebujeme a k čomu chceme, aby Rada pre vysielanie a retransmisiu slúžila. Toto je základná otázka, ktorú si kladiem. Či to má byť policajná stanica, ktorá, ako policajti u nás dobrým zvykom býva, že dostanú sumu, ktorú musia vybrať za každú cenu, alebo či chceme, aby sme mali Radu pre vysielania a retransmisiu ako subjekt, ktorý bude kreovať naše mediálne prostredie. Zdá sa mi, že v posledných rokoch postupujeme skôr prvou cestou. To znamená, že sa snažíme, aby rada vybrala čo najviac na pokutách, ale tým pádom vlastne naozaj stráca možnosť mať tú druhú funkciu, to znamená naozaj koncepčne a programovo kreovať naše mediálne prostredie. Veľmi by sme to potrebovali, hlavne teraz pri koncentrácii médií. Potrebovali by sme, aby rada naozaj mala komfort a aby cítila aj zo strany parlamentu, že je tu určitý tlak, aby skôr bola tu na tú druhú funkciu, ako len na výber pokút. A tohto sa vlastne týka aj môj návrh, ktorý som hovorila a už som povedala, že z čoho vychádzam. Jedná sa o to, že riaditelia, napríklad RTVS, dodnes vlastne trpia za veci, pre ktoré bola RTVS sankcionovaná pred ôsmimi alebo desiatimi rokmi. Ja to nepovažujem za správne. Ja viem, že niektorí naši kolegovia budú argumentovať tým, že vlastne prečo by sme mali prísť o peniaze, ktoré zaplatia komerčné televízie. Ale mne v tomto rade ide skutočne o verejnoprávnu televíziu, pretože verejnoprávna televízia má veľmi málo finančných prostriedkov, ktoré nestačia ani na jej normálne fungovanie, preto musí ministerstvo kultúry vykrývať nedostatky zmluvou so štátom. So zmluvou so štátom je samozrejme ďalší problém, že tam tie peniaze nemôže použiť na to, čo by práve teraz ona potrebovala. Musí dochádzať k všelijakým akosi kreatívnym postupom, aby sa k tomu dostali, takže toto je jediný účel, pre ktorý túto malú novelu predkladám a dúfam, že to pochopíte, vážení kolegovia. Buď teda budeme mať organizáciu, ktorá bude kultivovať mediálne prostredie, alebo budeme mať vlastne dodatočný zdroj, ale zase nie veľmi veľkých príjmov. Keby tie príjmy išli do RTVS, ale oni idú len do štátneho rozpočtu a na to, čo predstavujú, je to naozaj príliš málo, hoci teda aj vláda Roberta Fica neustále zvyšuje hladinu financií, ktoré má rada vybrať, čo považujem už ale úplne za scestné. Ďakujem veľmi pekne. Skončila som.
Kollár, Boris, predseda NR SR (2021-05-28):
Ďakujem pekne pani poslankyni. Na vystúpenie pani Bittó Cigánikovej evidujem päť faktických poznámok a reakcií. Prvá, pani poslankyňa Šuteková, nech sa páči, máte slovo.
Grendel, Gábor, podpredseda NR SR (2021-09-24):
Otváram rozpravu, do ktorej som nedostal žiadnu písomnú prihlášku. Dávam teraz možnosť prihlásiť sa do rozpravy ústne. Nikto. Vyhlasujem rozpravu za skončenú. Chce k rozprave, ktorá nebola, zaujať stanovisko pán navrhovateľ? Nie. Pán spravodajca takisto nie. Prerušujem rokovanie o tomto bode programu. Ďalším bodom je druhé čítanie o vládnom návrhu zákona o mechanizme na podporu obnovy a odolnosti a o zmene a doplnení niektorých zákonov . Vládny návrh zákona je pod tlačou 611, spoločná správa výborov má tlač 611a. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona odôvodnil.
Jurinová, Erika, podpredsedníčka NR SR (2014-11-09):
Na vaše vystúpenie je desať, ešte raz, prosím vás, tú druhú stranu. 15 faktických poznámok. Prečítam mená: Mihál, Viskupič, Frešo, Kiššová, Kaník, Hraško, Chren, Kvasnička, Brocka, Matovič, druhý list, poprosím, Martvoň, Lipšic, Vášáryová, Kadúc, Zajac, Muňko, Krajcer, Poliačik, Jasaň, Novotný. To je všetko, zdá sa. Uzatváram možnosť prihlásiť sa. A dávam slovo prvému prihlásenému s faktickou poznámkou pánovi poslancovi Mihálovi.
R. Fico, poslanec: (2005-12-07):
Považujeme tento postup za hrubé porušenie základných pravidiel legislatívneho procesu a chcem vás požiadať, pán predseda Národnej rady, aby ste zaujali vy osobne teraz stanovisko k tomu, či súhlasíte, aby sme takýmto spôsobom znásilňovali zákony, ktoré sú predkladané do Národnej rady Slovenskej republiky. Ešte raz vás žiadam o vaše osobné stanovisko hneď teraz. (Potlesk a hlasy v sále.)
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 135 poslancov, za 16, proti 21, zdržalo sa 84, nehlasovali 14. Uvedený návrh sme neschválili a tým pádom konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu v prvom čítaní o návrhu poslancov Beluského, Mizíka na vydanie zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov (tlač 1046, bod 48 schváleného programu). Dávam slovo spravodajcovi, ktorého určil navrhnutý gestorský výbor pre obranu, bezpečnosť, pánovi poslancovi Ondrejovi Ďuricovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Martina Beluského a Stanislava Mizíka na vydanie zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov , tlač 1046.)
Hrnčiar, Andrej, podpredseda NR SR (2019-01-30):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chcem prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán navrhovateľ.
Hrnčiar, Andrej, podpredseda NR SR (2016-05-19):
Ďakujem. Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Petrovi Šucovi. Nech sa páči, pán poslanec.
Grendel, Gábor, podpredseda NR SR (2023-06-15):
Poprosím vás, kolegovia, aby...
Budaj, Ján, poslanec NR SR (2018-09-19):
Ďakujem vám. Pán poslanec, toto bola veľmi trefná poznámka. No ja si myslím, že každý ekológ, keď si prečíta tie odrážky navrhovaných zmien, sa ocitá v úplne inom priestore, v priestore biznisu, komplikovaných schém, ako zvýhodniť toho alebo onoho, alebo ten, alebo onen spôsob výroby energie. Preto som použil možno aj pre pána ministra príkro znejúcu formuláciu o pláštiku. Jednoducho toto mohol zákon o energetickej výrobe, ktorý by jasne a jednoducho riešil naozaj problematiku energetiky. Problematika trvalo udržateľného Slovenska, pokiaľ ide o výrobu energie, a ochrana prírody, ochrana lesov, ochrana, vieme, že aj pri vodných elektrárňach, ktoré na pohľad, tie malé vodné elektrárne nám pripadajú také šikovné aj obnoviteľné zdroje, prichádza k protestom, prichádza k narušenie vodného, najmä rybného hospodárenia, že je to celkom iná a rovnako zložitá problematika. Skombinovanie týchto dvoch oblastí je módnou záležitosťou. Ja si pamätám na doby, keď sa prikrývala, prikrývali hospodárske záujmy inými tézami. Teraz aj pod tlakom Európskej únie sa ujalo mávanie zástavou ekológie, environmentu. A je mi to ľúto, pretože môžu sa urobiť závažné omyly, závažné chyby, a to môže hroziť aj v prípade tohoto zákona. Ďakujem pekne.
Sloboda, Vladimír, poslanec NR SR (2019-05-15):
Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o volebnej kampani, tlač 1462. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 17. júna 2019 a gestorský výbor do 18. júna 2019 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
M. Hort, podpredseda NR SR: (2007-12-06):
A teraz dávam možnosť podania ústnych prihlášok do rozpravy. Čiže otváram možnosť prihlásenia sa do rozpravy k tomuto vládnemu návrhu zákona ústne. Do rozpravy sa hlási pán poslanec Rafael Rafaj. Končím možnosť prihlásenia sa do rozpravy ústne. Slovo má pán poslanec Rafaj. Nech sa páči.
Bittó Cigániková, Jana, poslankyňa NR SR (2022-12-06):
... tak, tak si dupni aj pri tomto, vieš si dupnúť aj pri iných veciach. (Prerušenie vystúpenia predsedajúcim.)
Galko, Ľubomír, poslanec NR SR (2017-06-15):
Ďakujem pekne. Kolegom z výboru na kontrolu činnosti NBÚ pripomínam, dnešné zasadnutie výboru 13.15 hod. Ďakujem pekne.
Vaľová, Jana, poslankyňa NR SR (2022-06-14):
Ďakujem. Začnem od začiatku. Pani Kozelová, neklamte. Pán Jarjabek upozornil pána predsedu, aby predstavil všetkých členov komisie, čiže všetci boli predstavení, aj čo robia, čiže určite som vedela, kto je český riaditeľ RTVS. Tak niektorí tí, ktorí sú tam odborníci, boli zneužití v prospech vašich politických cieľov, je to veľmi smutné. Čo sa týka zákona, zákon mal doteraz 265, vážení, pozmeňujúcich návrhov. Zákon neprišiel ešte do praxe a má 265, a teraz, keď pani Kozelová prečítala, tak by som bola veľmi rada, čiže už je to 301, hej? A ešte predtým čítali ďalšie dve kolegyne, takže je to niečo neskutočné, čo sa tu deje, také paškvily. A vy budete niekoho napádať, lebo vám povie pravdu, tak ma budete napádať, že ja nemám byť vo výbore, pretože vám poviem pravdu, že pozmeňovákov 265, členov komisie ste predstavili, sami ste si ich zvolili a podobne, to sa vám nepáči. Ja chápem, že Denník N, ako raz povedal, že to bola chyba, že Vaľová je vo výbore pre médiá. Jasné, však Denník N vám radí, pretože vedia, akú zohrali špinavú úlohu pri komunálnych a pri všetkých voľbách. A čo sa týka ešte zasadania na výboroch, pýtam sa vás a všetkých, prečo dnes sme dostali esemesku, že výbor sa neuskutoční, lebo nie je uznášaniaschopný? Vážení, osem je vás tam vládnych poslancov, nechodíte na výbory a my vám nebudeme, ja vám teda nebudem robiť štafáž, aby sme mali uznášaniaschopné výbory. Nás je päť, ja vám štafáž robiť nebudem. Je to normálna obštrukcia a prídem vtedy, a je to uznané, normálne ako obštrukcia je to uznané. Takže, pani Kozelová, koľko to je tých pozmeňovacích návrhov? Veľmi rada by som vedela. Tristo jedna s vaším? Ešte zákon neprišiel do praxe. To je tá vaša vynikajúca práca, to je to vaše odbornosť, to je všetko, o čom rozprávate. O tom rozpráva tento zákon. Nie o tom, aby ste kričali a obviňovali ľudí. A už čo sa týka komisie kultúry, ja som bola osem rokov predsedníčka na VÚC v komisii kultúry. Také podvody sme tam nerobili, ani takéto špinavosti a preto sa ma to tak nedotýkalo a išlo to úplne normálne. A za vás prišla takáto móda.
P. Hrušovský, predseda NR SR: (2005-05-17):
(Hlasovanie.)  146 prítomných,  56 za, 34 proti, 53 sa zdržalo, 3 nehlasovali. Neschválili sme návrh. Ďalší návrh.
Fico, Robert, poslanec NR SR (2022-10-21):
Pán poslanec, oceňujem, že ste zostali a vystúpili k tejto téme, ale musím skonštatovať, že vy ste nečítali, čo je v obsahu tohto uznesenia. Tu sa nikto nebaví o tom, čo bolo do dnešného dňa, čo od dnešného dňa. My vám kladieme jednoduché otázky. A tá otázka znie: Ako bude zabezpečená ochrana vzdušného priestoru a protivzdušná ochrana, keď budú Patrioty stiahnuté, pretože o tom hovoril minister zahraničných vecí Káčer spoločne s novým americkým veľvyslancom. Rovnako sa vás pýtam veľmi jednoducho, nakoľko, keď už ste takmer tri roky vo vláde, je pre vás udržateľná situácia, že naše nebo po tom, čo ste politicky uzemnili, politicky uzemnili MiG-29, máme byť odkázaní na Varšavu a na Prahu? A kladieme ďalšiu otázku, čo všetko ste, preboha, okrem tej S-300 poslali na Ukrajinu. Čo je na tom zvláštne? Kto tu čo spochybňuje? O čom sa vlastne tu rozprávame? Chceme od vás ako predstaviteľov vládnej moci, aby ste opozícii na neverejnom zasadnutí Národnej rady Slovenskej republiky povedali, čo ste všetko z Ozbrojených síl Slovenskej republiky poslali na Ukrajinu, objemy, množstvá, druhy. Na to máme právo, na takúto informáciu, na neverejnom zasadnutí. A rovnako chceme ubezpečenie, že tak ochrana vzdušného priestoru, ako aj protivzdušná ochrana bude tak zabezpečená, ako bola minimálne predtým, ako vznikol vojnový konflikt. Pán poslanec, nevyťahujte otázky, ktoré sa týkajú nejakých súkromných firiem. Povedali ste, že profity nie sú v správnych vreckách. Čiže teraz už sú v správnych vreckách tie profity? Načo to je dobré, pán poslanec? My sme postavili konštruktívne uznesenie s konštruktívnymi otázkami. To je naša opozičná práca, budeme to robiť ďalej. A ja to poviem veľmi jasne. Ja mám veľké obavy o bojaschopnosť a obranyschopnosť Slovenskej republiky po tom, čo ste predviedli na Ukrajine. Ďakujem pekne.
Ivan, Miroslav, poslanec NR SR (2017-10-13):
Ďakujem za slovo, pani predsedajúca. Takže.
Laurenčík, Milan, podpredseda NR SR (2021-12-09):
Ďakujem, pani poslankyňa. Len by som chcel upozorniť, som si neskoro všimol, že vy ste čítala tie odôvodnenia v priebehu toho pozmeňujúceho návrhu, takže len nabudúce, najskôr treba všetky odôvodnenia povedať a potom prečítať pozmeňujúci návrh bez odôvodní. Ale necháme to dneska tak, nejdeme tam nič robiť. Ďakujem veľmi pekne.
Vons, Peter, poslanec NR SR (2022-10-05):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslancov Tomáša Šudíka a Jaroslava Karahutu.
P. Hrušovský, predseda NR SR: (2003-12-11):
Nech sa páči, pán poslanec Madej.  Končím možnosť ďalších prihlášok. Nech sa páči.
Hrnčiar, Andrej, podpredseda NR SR (2016-09-20):
Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Kollár, Boris, predseda NR SR (2021-11-24):
Pardon, ospravedlňujem sa. Prosím, prezentujme sa a hlasujeme.
Blanár, Juraj, podpredseda NR SR (2022-10-18):
Teraz bude ešte pán poslanec Gyimesi reagovať na faktické poznámky. Umožním prihlásiť sa do ústnej rozpravy a potom prerušíme rokovanie. Nech sa páči.
Poliačik, Martin, poslanec NR SR (2018-09-11):
Ďakujem kolegovi Beblavému. Myslím si, že ak by sme sa mali pozrieť z hľadiska princípu na to, že kto má a nemá na čo právo, tak mnohí podozriví z porušovania zákonu by sa nemali dneska vyjadrovať takmer k ničomu a zrejme by sme nemali uznášaniaschopnú Národnú radu. Takže k tej veci, ktorú prerokúvame, ja sa pýtam, aké sú manažérske kompetencie osoby, ktorá s inštitúciou, z ktorej sama vzišla, ktorú má prakticky cez ulicu a kde zmanažovanie procesov je jednoduchá vec nadiktovaná zákonom, nedokáže dotiahnuť dokopy a dokonca? A potom tu máme regionálne školstvo, kde takmer chýba stredný manažment, kde na manažment tisíc päťsto škôl máme osemdesiat ľudí, kde sme nezmysluplne dali kompetencie ministerstvu vnútra, ako sa máme na túto osobu a na toto ministerstvo spoľahnúť, že dokáže vôbec niečo pre slovenské školstvo urobiť, keď nedokáže zmanažovať takúto jednoduchú vec. A pán prezident urobil veľmi dobre, že ten zákon vrátil, pretože to je momentálne jediná možnosť, ako zaradiť spiatočku, pozrieť sa na veci tak, ako reálne majú vyzerať, zmeniť zákon a urobiť to poriadne, lebo pani ministerka to celkom zjavne nie je schopná spraviť.
Laurenčík, Milan, podpredseda NR SR (2021-03-18):
Nastavte čas pánovi poslancovi.
Šimečka, Michal, podpredseda NR SR (2024-05-10):
Ďakujem. Pani poslankyňa Jaurová, nech sa páči.
Laššáková, Jana, podpredsedníčka NR SR (2014-11-25):
Pán poslanec Matovič.
Paška, Pavol, predseda NR SR (2013-12-04):
(Hlasovanie.) 141 prítomných, 81 za, 31 proti, 22 sa zdržalo. Tento návrh sme schválili.
Baránik, Alojz, poslanec NR SR (2016-10-21):
Pán kolega Pčolinský, vaše vystúpenie je toho druhu, na ktoré nezvyknem reagovať, avšak po rýchlom súhlase tu prítomných kolegov potvrdzujem, že nemáte pravdu, pokiaľ ste opísali akýmkoľvek spôsobom vzťah strany SaS s Igorom Matovičom. A navyše do toho, ako to je medzi Igorom Matovičom a SaS, vás nič nie je a vy nemáte k tomu čo hovoriť. Ďakujem.
P. Hrušovský, podpredseda NR SR: (2002-02-01):
(Hlasovanie.) 94 prítomných, 34 za, 44 proti, 15 sa zdržalo, 1 nehlasoval. Návrh sme neschválili.
B. Bugár, podpredseda NR SR: (2003-04-24):
Prítomných je 73 poslancov, za 68... Vidím, že sa používa blokácia parlamentu aj napriek dohode. Pozrite sa, môžeme skúsiť ešte raz a poprípade dám skrutátorov, ale výsledok bude známy dopredu. Takže skúsme ešte raz. Prezentujme sa a hlasujme o tom, že tento návrh postupujeme do tretieho čítania. (Reakcia z pléna.) Preto, lebo bolo málo poslancov, niektorí vyťahujú karty a poprípade nehlasujú alebo sa neprezentujú. Prítomných je 75 poslancov. Do tretice všetko dobré. Nech sa páči, prezentujme sa a hlasujme o tom, že tento návrh prerokujeme v treťom čítaní. (Hlasovanie.) Prítomných je 78 poslancov, za 70, zdržalo sa 8. Konštatujem, že Národná rada sa rozhodla, že tento návrh zákona prerokuje v treťom čítaní. Preto otváram rozpravu v rámci tretieho čítania a pýtam sa, kto sa hlási do rozpravy v rámci tohto čítania? Konštatujem, že nikto. Vyhlasujem rozpravu o tomto bode za skončenú v rámci tretieho čítania. Takže záverečné hlasovanie, pani poslankyňa.
Laššáková, Jana, podpredsedníčka NR SR (2014-11-10):
Pani poslankyňa Nicholsonová.
Laššáková, Jana, podpredsedníčka NR SR (2013-09-24):
Prerušujem rokovanie o tomto bode programu. Ďalším bodom programu je prvé čítanie o návrhu poslanca Alojza Hlinu na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov. Návrh zákona má parlamentnú tlač 689. Návrh na jeho pridelenie na prerokovanie výborom je v rozhodnutí č. 664. Dávam slovo poslancovi Alojzovi Hlinovi, aby návrh zákona uviedol. Nech sa páči, pán poslanec, máte slovo. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov , tlač 689.)
Šefčík, Marek, poslanec NR SR (2021-12-10):
Ďakujem. Hlasovanie o tomto návrhu bude dnes o 11.00 hod.
Ďurovčík, Emil, poslanec NR SR (2019-12-04):
Pán predsedajúci, dajte, prosím, hlasovať o tom, že Národná rada prerokuje uvedený vládny návrh zákona v skrátenom legislatívnom konaní.
Vážny, Ľubomír, poslanec NR SR (2010-08-05):
Ďakujem. Pán poslanec Matej, obdobná situácia je aj dnes. My sme dali 100 km do programového vyhlásenia vlády. A pýtam sa: prečo ste nedali vy? Množstvo, to som tu už párkrát povedal. A takisto môžem spomenúť viacero stavieb, napr. Žarnovica – Šášovské Podhradie, druhá etapa, ktorá bude odovzdávaná za 2 mesiace a budete ju odovzdávať vy, ja vám ju neuberám, ale prečo ste nekonkretizovali, čo chcete urobiť. Nebudem sa opakovať, to už som vo svojej reči povedal. Čo sa týka limitov bánk na PPP, jednoznačne je to vyvrátiteľné tým, že banky, ktoré sa chcú angažovať v prvom balíku PPP, majú disponibilné zdroje. Poskytli ich, tieto zdroje sú na stole, čiže jednoznačne celý objem finančných prostriedkov je k dispozícii, je tam určitý problém s IB-čkou a s environmentálnym problémom, že IB-čky, ale to nesúvisí s disponibilnými zdrojmi finančnými. Finančné disponibilné zdroje vo výške 2,76 mld. eur sú takto položené na stole a pripravené na úverovanie. Čo sa týka pani poslankyne Sabolovej, mňa mrzí, že sme museli tým mýtom zaťažiť tých prepravcov, ja som to povedal viackrát, ja z toho nemám nejakú osobnú radosť, božechráň, len je to nevyhnutnosť a každý takýto proces má svoje ťažké úvodné bolesti. A fakt je ten, že neviete inak urobiť, a to, čo som stále vytýkal dopravcom, že prečo nekomunikovali 2 roky predtým, to všetko sme mohli spokojne vyriešiť, keď sa tvoril zákon, keď sa tvorili vyhlášky a nie 30. decembra, prídu a povedia: „My to nechceme“. Tak toto je zlý postup a vtedy sa ma dotklo, že bez poznania veci sa aj v tom čase opoziční politici postavili na čelo ... (Prerušenie vystúpenia časomerom.)
Hrnčiar, Andrej, podpredseda NR SR (2019-01-29):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy a prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov. Vládny návrh zákona má tlač 1253, návrh na jeho pridelenie na prerokovanie výborom je v rozhodnutí č. 1331. Pani ministerku Kalavskú bude zastupovať bývalý dlhoročný minister zdravotníctva a podpredseda vlády pán Raši s dostatkom skúseností. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov , tlač 1253.)
Žarnay, Oto, poslanec NR SR (2019-09-25):
Ďakujem za slovo. Vážený pán predsedajúci, v rozprave sa písomne prihlásili dvaja poslanci a ústne jeden poslanec. Procedurálny návrh nebol podaný. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fronc, Martin, poslanec NR SR (2012-09-25):
Pán predseda, v rozprave vystúpili dvaja poslanci, nepodali žiaden pozmeňujúci návrh, preto, prosím, dajte hlasovať o tom, že návrh poslankyne Moniky Gibalovej, ktorým sa mení zákon 131 o vysokých školách v znení neskorších úprav, prerokuje Národná rada podľa § 73 ods. 3 písm. c) v druhom čítaní. Prosím, dajte hlasovať.
Přidal, Alojz, poslanec NR SR (2013-05-30):
Vážené panie poslankyne, páni poslanci, milí kolegovia, kolegyne, Výbor Národnej rady Slovenskej republiky pre hospodárske záležitosti ma uznesením č. 147 určil za spravodajcu k návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov, doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. apríla 2013 č. 481 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: ústavnoprávny výbor, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre verejnú správu a regionálny rozvoj a za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predseda Národnej rady, prosím, otvorte rozpravu, do ktorej sa ako prvý hlásim.
Mihál, Jozef, poslanec NR SR (2014-11-09):
Ďakujem za slovo. Tak toto ešte svet nevidel, aby predseda Národnej rady obhajoval finančnú skupinu na rokovaní takom, akom je dnes. To svet nevidel, aby predseda Národnej rady obhajoval finančnú skupinu, ešte k tomu našu starú známu Pentu. To je úplne nepochopiteľné! Ale dobre. Pán premiér Fico a vy takisto, pán predseda, ste spoluzodpovední za nastavenie systému v našom zdravotníctve, kedy vo výberových konaniach namiesto serióznych a slušných dodávateľov prístrojov, liekov, techniky sa zúčastňujú takéto schránkové firmy, ako je ten Medical Group, ktorá má sídlo v Belize. Vám to príde normálne, že už niekoľko rokov sa zúčastňujú na tendroch v našom zdravotníctve takéto schránkové firmy? Vy s tým súhlasíte? Vy to podporujete? Viete čo? Je úplne jedno, aký je môj názor. Dôležité je, aký je názor mojich voličov tam vonku za múrmi parlamentu. Tí moji voliči z lekárskeho prostredia mi hovoria, že vy sám a skupina Penta a ešte jeden bystrozraký oligarcha sú výhradnými dodávateľmi týchto zariadení do štátnych, univerzitných a ďalších takýchto nemocníc. Je to verejné tajomstvo. A môžte si tu rečniť, koľko chcete, ľudia o tom vedia. Nie ja, nie moji kolegovia, ale ľudia rozhodnú o vašom osude.
Číž, Miroslav, podpredseda NR SR (2015-04-15):
Pán kolega, neviem, slovo „blbeček“ pravdepodobne patrí iba do vášho arzenálu. Budem všetkým ostatným vďačný, keď toto nebudú slová, ktorými sa budeme navzájom častovať, vážené kolegyne, kolegovia! Slovo má pán poslanec Zajac.
Mikulec, Roman, minister vnútra SR (2022-10-27):
Ďakujem pekne, pán predsedajúci. Vážené dámy poslankyne, vážení páni poslanci, návrh novely zákona o Hasičskom a záchrannom zbore reaguje na potreby a poznatky vyplývajúce z aplikačnej praxe výkonu štátnej služby príslušníkov Hasičského a záchranného zboru a príslušníkov Horskej záchrannej služby, ktorí taktiež spadajú do pôsobnosti zákona o Hasičskom a záchrannom zbore. Definícia štátnej služby týchto príslušníkov sa rozširuje o plnenie úloh zboru príslušníkov v zahraničí. Doba zaradenia príslušníka mimo činnej štátnej služby z dôvodov vylučujúcich vykonávanie štátnej služby bez nároku na služobný plat sa nebude započítavať do času výsluhových rokov hodnosti a zo závažných dôvodov bude možné príslušníka preveliť do iného miesta výkonu štátnej služby s jeho súhlasom až na šesť mesiacov. Zriaďuje sa nová funkcia nadriadeného, ktorým bude vedúci zmeny. Zavádza sa nový dôvod zaradenia príslušníka mimo činnej štátnej služby a explicitne sa uvádza povinnosť príslušníka podrobiť sa v súvislosti s výkonom štátnej služby dychovej skúške, prípadne aj vyšetreniu z dôvodu, či nie je pod vplyvom návykových látok. Príslušník trvale sa starajúci o dieťa bude mať nárok na dovolenku vo vyššej výmere, čím sa táto právna úprava zosúlaďuje s právnou úpravou Zákonníka práce. Nanovo sa upravujú ustanovenia o rekondičnom pobyte, ktorý sa bude môcť vykonávať v kúpeľných ústavoch ministerstva vnútra alebo formou aktívneho odpočinku na území Slovenskej republiky. Vážený pán predsedajúci, vážené dámy poslankyne, páni poslanci, dovoľujem si vás požiadať o podporu predloženého návrhu. Ďakujem pekne.
Laurenčík, Milan, podpredseda NR SR (2021-11-24):
Toto bola písomná časť rozpravy. Teraz sa pýtam, či sa hlási niekto do rozpravy ústne. Konštatujem, že nikto. Vyhlasujem všeobecnú rozpravu za skončenú. Pýtam sa pána navrhovateľa, či chce zaujať stanovisko k rozprave. Nech sa páči.
Vitteková, Anna, poslankyňa NR SR (2015-12-09):
Dajte, prosím, hlasovať o pozmeňujúcom návrhu pána poslanca Šucu.
Zajac, Pavol, poslanec NR SR (2013-02-05):
Ďakujem veľmi pekne, pán Mičovský, podporili ste ten môj názor alebo ste to ešte rozvinuli za politickú zodpovednosť, na začiatku ste povedali, že pán minister nie je zodpovedný, samozrejme, za chod ministerstva a chod NDS-ky. Ako jediný akcionár je zodpovedný, chceli ste tým povedať asi, že nebol priamo zodpovedný za výstavbu toho mosta, ale politickú zodpovednosť ako minister nesie. Pán kolega Daniš, ja som nepovedal, že stavebná firma nemá zodpovednosť za stavbu. To v žiadnom prípade, to ste si určite všimli. Ale my sme tu na pôde Národnej rady Slovenskej republiky, sme dneska politici, ja ovplyvňovať chod súkromnej firme stavebnej neviem, ja neviem navrhovať súkromnej stavebnej firme, akciovej spoločnosti, kto má odstúpiť a kto nemá odstúpiť. Ja tam nemám vplyv, ale dneska tu sedím ako poslanec Národnej rady, mám zodpovednosť a mám zodpovednosť za kontrolu vlády Slovenskej republiky a jedným z nich je aj pán minister dopravy. A naozaj jeho politická zodpovednosť za riadenie ministerstva a za NDS-ku a za túto tragédiu je v plnej miere.
P. Farkas, poslanec: (2001-12-13):
J. Migaš, predseda NR SR: Čiže sme na strane 20 a budeme hlasovať o bode č. 6. Hlasujeme o bode 6 na strane 20 s odporúčaním gestorského výboru neschváliť. (Hlasovanie.) Prítomných je 133 poslancov, za 47, proti 29, zdržalo sa 53, nehlasovali 4. Tento návrh sme neschválili. Ďalej.
J. Počiatek, minister financií SR: (2007-10-25):
Návrh zákona ustanovuje reguláciu vstupu do audítorskej profesie, zahŕňa povinnosti zákonom stanovených audítorov, ich nezávislosť a etiku, zavádza požiadavku zabezpečovania kvality a požaduje, aby audítori a audítorské firmy dodržiavali profesionálnu etiku a prijali etický kódex. Týmto zákonom sa zriaďuje úrad, ktorý bude zabezpečovať systém výkonu dohľadu. Navrhovanou novelou sa súčasne mení a dopĺňa zákon č. 431/2002 Z. z. o účtovníctve v znení neskorších predpisov. Navrhovaná účinnosť je od 1. januára 2008. Na základe uvedeného žiadam o prerokovanie predloženého návrhu zákona. Ďakujem.
P. Paška, predseda NR SR: (2007-09-13):
(Hlasovanie.) 74 prítomných, 73 za, 1 nehlasoval. Konštatujem, že nie sme uznášaniaschopní. Pätnásťminútová prestávka. (Pätnásťminútová prestávka.) (Po prestávke.)
Laššáková, Jana, podpredsedníčka NR SR (2014-09-24):
Pán poslanec Abrhan.
Hrnčiar, Andrej, podpredseda NR SR (2019-11-28):
Pán poslanec, jedenásť hodín. Idete pokračovať alebo...? Takže prerušujem rokovanie a budeme pokračovať hlasovaním o dve minúty. (Prestávka.) (Po prestávke.)
Martvoň, Anton, poslanec NR SR (2014-10-21):
Ďakujem pekne. Ja taktiež vítam snahu ministerstva a plne ju podporujem, aby sa konečne urobil poriadok v spotrebiteľských rozhodcovských súdoch tak, ako to povedal pán minister Borec. Myslím si, že rozhodcovské spotrebiteľské konania a hlavne spotrebiteľom sa dá pomôcť iba tým, že sa autoritatívne rozhodne. Mediácia, ako som povedal aj vo faktickej poznámke, je už v tomto prípade podľa mňa nemožná, keď dodávateľ so spotrebiteľom sa nevedia dohodnúť, tak mediátor tomu už vôbec nepomôže. Jednoducho ja, pani poslankyňa, chápem, že budete kývať rukami, že nie a nikdy nepodporíte nič, čo príde z dielne SMER-u, ale jednoducho ja na vás apelujem, snažte sa tým spotrebiteľom aspoň trošku pomôcť, nie každá úprava je dokonalá, ale myslím si, že našimi úpravami a teda s úpravami ministerstva spravodlivosti za posledný rok sa výrazne pomáha spotrebiteľom. A ja chápem to, že proste vy preferujete stále tie alternatívne riešenia sporov. No ja to chápem, lebo ste v takých združeniach, ktoré sa tomu venujú, a čiže ste v konflikte záujmov. A ešte k tomu, čo tu bolo s tým pozmeňujúcim a doplňujúcim návrhom, týka sa to nielen vás, ale aj pána poslanca Brocku, ktorý mi tam niečo ukazoval. Pokiaľ viem, je povinnosť predkladateľa pozmeňujúceho a doplňujúceho návrhu ten pozmeňujúci a doplňujúci návrh odovzdať spravodajcovi hneď po jeho prečítaní. Ja nebudem hľadať po kuloároch, po toaletách alebo po laviciach ten pozmeňujúci a doplňujúci návrh. Jednoducho je prirodzené, že prečítam pozmeňovák a odovzdám ho spravodajcovi v tom aktuálnom znení. To sa nestalo. Kvôli tomu. Čiže ja chcem poukázať na to, že jednoducho ten pozmeňujúci a doplňujúci návrh mne ako spravodajcovi doteraz doručený nebol a samozrejme prosím pani poslankyňu, aby ten pozmeňovák samozrejme mi doručila. Ďakujem. Toľko z mojej strany.